Publication: Magyar Közlöny
Issue: MK-2002-135 (Year: 2002, Number: 135)
Era: 1990-2004
Section: a 100/2002. (XI. 5.) FVM rendelethez
Paragraph Index: 533

2. A húsbélyegzõ lenyomatának meg kell felelnie a külön jogszabályban meghatározott, az „Engedélyezett létesítménybõl származó hús megjelölése” cím alatt leírtaknak, az alábbiak sérelme nélkül: Egy legalább 6,5 cm széles és 4,5 cm magas ovális formátumú jel, amely jól olvasható betûkkel az alábbi adatokat tartalmazza: — a felsõ részén nagybetûkkel az ország nevének rövidítése e következõ módon: HU; — középen a létesítmény állatorvosi ellenõrzési száma; — az alsó részén az Európai Gazdasági Közösség nevének rövidítése nyomtatott nagybetûkkel, a következõ módon: EGK. A betûknek legalább 0,8 cm és a számoknak legalább 1 cm magasaknak kell lenniük. Az Európai Unióhoz történõ csatlakozásig a jelenleg használatos bélyegzõk alkalmazandók. Ezenkívül a fogyaszthatósági jel azonosító utalást tartalmazhat arra a hatósági állatorvosra, aki a hús vizsgálatát végezte. A bárány, a gödölye és a malac fogyaszthatósági jelölésénél csökkenteni lehet a jel és a betûk méreteit.

Source: https://magyarkozlony.hu/hivatalos-lapok/43f7cb076367e48ace53069a47b1c347ec5ad361/dokumentumok/17b3a6f9b747618596daee6b5c22ee4fffb8dc03/letoltes